Gestremde motoris glo by toetssentrum gespot - Maroela Media
Dane Wilson Foto: Sportograf/ABSA Cape Epic
Dane Wilson, ŉ gestremde motoris, het ŉ klag by die Menseregtekommissie ingedien nadat hy glo deur personeellede van die Waltloo-rybewystoetssentrum in Pretoria gespot en verneder is, berig EWN.
Wilson is sonder sy linkerhand gebore en wou verlede week sy rybewys hernieu, maar het aan EWN gesê hy is daar weg nadat ŉ beampte hom gespot het. Hy sê ŉ “onbeskofte vroulike toetsbeampte” het gesê hy moet mediese sertifikate indien wat bewys dat hy kan bestuur.
Wilson sê hy het verneder gevoel en haar gevra of hulle dalk privaat kon gesels, maar die vernedering het nie opgehou nie. “Sy het toe haar linkerhand na haar skouer gebuig en dit spottenderwys gewikkel en gevra hoe ek ratte verander sonder ŉ linkerhand,” het hy verduidelik.
EWN berig verder hy het sy rybewys sonder beperking ontvang en het dit die afgelope 12 jaar wat hy motor bestuur, reeds drie keer hernieu. “Ek het ŉ ‘normale’ leefstyl en gebruik nie ŉ prostetiese hand nie, omdat ek sedert my geboorte al aangepas het,” het hy aan EWN gesê.
Selby Bokaba, woordvoerder van die Tshwane-munisipaliteit, het om verskoning gevra vir die voorval en sê ŉ ondersoek is reeds van stapel gestuur. Hy het gesê hulle sal Wilson op hoogte hou van die vordering van die ondersoek. Bokaba het gesê die hoof van die fasiliteit sal Wilson uitnooi “vir ŉ koppie koffie” om die voorval te bespreek.
Wilson is ŉ fietsryer wat vroeër vanjaar saam met spanmaat Reuben van Niekerk aan die Absa Cape Epic-wedren deelgeneem het.
Foto: Reuse-panda kry tweeling beertjies
Daar is baie wat by daai toets sentrums gebeur wat nie geraporteer word nie,.
Baie mense sukkel om rybewyse te kry , hoekom ? Ek sal sê daar moet ondersoek ingestel word……vervalsde rybewyse word links en regs verkoop….
Dit gaan onder die mat ingevee word! Ons is mos die mense wat verlee is oor hulle dienste of so glo hulle inelkgeval